| Piste Mont Lachaux |
| --- |
| Paikkakunta: | Sveitsi Lens ja Crans-Montana, Sveitsi |
| Talviurheilukeskus: | Crans Montana |
| Vuori: | Cry d’Er |
| Rinneluokitus: | Musta |
| Yläasema: | 2 210 m |
| Ala-asema: | 1 533 m |
| Korkeusero: | 677 m |
| Hissi |
| Hissi: | Violettes Express,Nationale Express |
| Tyyppi: | Gondolihissi,6-hengen tuolihissi |
| Kapasiteetti: | 2 200 henkilöä/h,3 000 henkilöä/h |
| Ala-asema: | 1 509 m |
| Väliasema: | 1 649 m |
| Yläasema: | 2 278 m |
| Miehet |
| Pujottelu |
| Lähtö: | 1 750 m |
| Maali: | 1 533 m |
| Korkeusero: | 217 m |
| Pituus: | 627 m |
| Maksimijyrkkyys: | 53 % |
| Minimijyrkkyys: | 25 % |
| Keskijyrkkyys: | 34,6 % |
| Naiset |
| Syöksylasku |
| Lähtö: | 2 210 m |
| Maali: | 1 545 m |
| Korkeusero: | 665 m |
| Pituus: | 2 451 m |
| Maksimijyrkkyys: | 53 % |
| Minimijyrkkyys: | 10 % |
| Keskijyrkkyys: | 27,1 % |
| MM-kilpailu: | 1.2.1987 |
| 1. MC-kilpailu: | 2.3.2014 |
| Super-G |
| Lähtö: | 2 116 m |
| Maali: | 1 545 m |
| Korkeusero: | 571 m |
| Pituus: | 2 045 m |
| Maksimijyrkkyys: | 53 % |
| Minimijyrkkyys: | 10 % |
| Keskijyrkkyys: | 27,9 % |
| 1. MC-kilpailu: | 25.2.2017 |
| Pujottelu |
| Lähtö: | 1 708 m |
| Maali: | 1 533 m |
| Korkeusero: | 175 m |
| Pituus: | 512 m |
| Maksimijyrkkyys: | 53 % |
| Minimijyrkkyys: | 25 % |
| Keskijyrkkyys: | 34,2 % |
| 1. MC-kilpailu: | 15.2.2016 |

**Piste Mont Lachaux** on laskettelurinne Crans Montanan talviurheilukeskuksessa Lensin ja Crans-Montanan kunnissa Sveitsissä.

Piste Mont Lachaux on yhdistelmärinne ja se muodostuu **Bouby Rombaldi** ja **Bouby Rombaldi Slalom** -rinteistä.

Piste Mont Lachaux’ssa järjestettiin vuoden 1987 alppihiihdon MM-kilpailujen naisten syöksylaskukilpailut, muut kilpailut järjestettiin viereisessä Piste Nationale -rinteessä ja hieman kauempana olevassa Chetseron-rinteessä. Piste Mont Lachaux tunnetaan myös alppihiihdon maailmancupin kilpailujen isäntäpaikkana ja siinä järjestetään vuoden 2027 alppihiihdon MM-kilpailujen naisten syöksylasku-, super-g-, pujottelu- ja joukkuealppihdistettykilpailut sekä miesten pujottelukilpailu.

Reitti
------

Piste Mont Lachaux’n yläasema ja syöksylaskuradan lähtöpaikka sijaitsee 2 210 metriä merenpinnan yläpuolella lähellä Cry d’Er -vuoren huippua.

Lähdön jälkeen alkaa lyhyt liukuosuus *Mont­ Lachaux*. Sen jälkeen tulee super-g:n lähtöpaikka. Super-G:n lähdön jälkeen tulee jyrkänne *La Face* (Kasvo) ja *Le Trou du Renard* (Ketunreikä), jossa rinne kääntyy jyrkästi vasemmalle kapeassa kohdassa. Sen jälkeen tulee hyppy ja jyrkänne, jonka jälkeen rinne kääntyy jyrkästi oikealle lyhyelle liukuosuudelle, jossa sijaitsee radan toinen hyppy *La Bosse du Président* (Presidentin hyppy).

Liukuosuuden jälkeen rinne kääntyy vasemmalle *Le Mur de Montanin*iin (Montanin seinä). Se on radan toiseksi jyrkin kohta 49 %:n jyrkkyydellä. Sitten tulee *La Traverse de Clavan* (Clavanin kallistus) ja tiukka oikealle kääntyvä mutka *Le Toboggan* (Kelkka).

Le Tobogganin jälkeen alkaa loppujyrkänne ja heti sen alussa on pujottelun lähtöpaikka. Loppujyrkänteellä on *Le Reck de Vermala* ja koko rinteen jyrkin kohta 53 % sekä rakennettu maalihyppyri. Syöksylaskuradan maali sijaitsee 1 545 metriä merenpinnan yläpuolella ja itse rinne päättyy 1 509 metriä merenpinnan yläpuolella Violettes Express -gondolihissin ala-asemalle.

Lähteet
-------

* Piste and lifts conditions crans-montana.ch (englanniksi)
* Piste Map crans-montana.ch (englanniksi)
* Audi FIS Alpine Ski World Cup 2017 Crans-Montana (Arkistoitu – Internet Archive) crans-montana.ch (ranskaksi)
* Piste Mont Lachaux & Profils skicm-cransmontana.ch (ranskaksi)
* Slopes – Crans Montana 2027 cransmontana2027.ch (englanniksi)
* Piste Mont Lachaux cransmontana2027.ch (englanniksi)
* Results – Crans Montana fis-ski.com (englanniksi)

### Viitteet

1. 1 2 3 4 5  Piste Mont Lachaux *skicm-cransmontana.ch*. Viitattu 24.2.2020. (ranskaksi)
2. ↑  Piste Mont Lachaux *cransmontana2027.ch*. Crans-Montana 2027. Viitattu 29.2.2024. (englanniksi)

Alppihiihdon maailmancupin rinteetAdelboden: Chuenisbärgli | Alta Badia: Gran Risa | Beaver Creek: Birds of Prey | Bormio: Stelvio | Garmisch-Partenkirchen: Gudiberg, Kandahar | Kitzbühel: Ganslern, Streif  
Val Gardena: Saslong | Wengen: Jungfrau / Männlichen, Lauberhorn